เงินบาทเปิด 30.12/15
ธนาคารซีไอเอ็มบีไทย รายงาน เงินบาทเปิด 30.12/15 แนวโน้มแข็งค่า มีลุ้นแตะ 30.10 บาท/ดอลลาร์
7 เม.ย. 2554

ธนาคารซีไอเอ็มบีไทย รายงาน เงินบาทเปิด 30.12/15 แนวโน้มแข็งค่า มีลุ้นแตะ 30.10 บาท/ดอลลาร์
นักบริหารเงินของธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.12/15 บาท/ดอลลาร์ จากเย็นวันศุกร์ที่ปิดตลาดที่ระดับ 30.19/22 บาท/ดอลลาร์ 
สำหรับความเคลื่อนไหวของค่าเงินสกุลต่างประเทศที่น่าสนใจ ล่าสุดค่าเงินเยนอยู่ที่ระดับ 85.30 เยน/ดอลลาร์ จากเย็นวันศุกร์ที่ปิดที่ระดับ 84.34/37 เยน/ดอลลาร์ ส่วนค่าเงินยูโร ล่าสุดอยู่ที่ระดับ 1.4308/1.4314 ดอลลาร์/ยูโร จากเย็นวันศุกร์ที่ปิดที่ระดับ 1.4163/1.4170 ดอลลาร์/ยูโร
นักบริหารเงิน กล่าวว่า ไม่มั่นใจว่าวันนี้เงินบาทจะหลุดแนวรับ 30.10 บาท/ดอลลาร์หรือไม่ แต่คงไม่หลุด 30 บาท/ดอลลาร์
ประเมินกรอบการเคลื่อนไหวของเงินบาทวันนี้ระหว่าง 30.05-30.20 บาท/ดอลลาร์ โดยให้ติดตามเรื่อง Flow และทิศทางภูมิภาคต่อไป 
ทั้งนี้ วันนี้วันพฤหัสบดี มีกระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์